Grójec
Grójec on linn Poolas Masoovia vojevoodkonnas, Grójeci maakonna ja Grójeci valla halduskeskus. Grójec asub Varssavi kesklinnast umbes 41 km lõunas. Grójec sai linnaõigused 1419. aastal. Kolmanda Poola jagamise tulemusel läks Grójec 1795. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tagajärjel läks Grójec 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Raudteeühenduse sai linn 1898. aastal. Juudid moodustasid Grójeci elanikest 1897. aastal 63,3% ja 1921. aastal 58,8%. Grójeci ümbruskond on tähtsaim õuntekasvatuspiirkond Poolas.